Anders B. Werp

Anders Bjørnsen Werp (født 1961) er en norsk politiker og skogbruker. Han har vært ordfører, stortingsrepresentant og statssekretær for Høyre.

 Biografi 
Han er oppvokst på skoggården Verp i Øvre Eiker. Han er utdannet skogtekniker fra Statens skogskole i Steinkjer fra 1985 og bedriftsøkonom fra BI fra 1986. Werp har sin yrkesbakgrunn fra gårds- og skogsarbeid og var ansatt i Drammensdistriktets Skogeierforening 1987–1988 og i Norges Skogeierforbund 1989–1999. 

Werp var medlem av Øvre Eiker kommunestyre 1995–2009, i årene 1999–2009 som ordfører. Han var også fylkesleder i Buskerud Høyre 1998–2008 og medlem av Buskerud fylkesting 1999–2007. Han returnerte til lokalpolitikken ved kommunevalget i 2023, der han sto nederst på Øvre Eiker Høyres liste, men endte som 1. vara til kommunestyret for periode 2023–2027. 

Han var stortingsrepresentant for Buskerud i to valgperioder fra 2009 til 2017 og vararepresentant i flere perioder. Han satt hele sin tid på Stortinget i justiskomitéen.

Fra oktober 2017 til mars 2020 var Werp statssekretær i Samferdselsdepartementet, først for samferdselsminister Ketil Solvik-Olsen, fra august 2018 for Jon Georg Dale og fra januar 2020 for Knut Arild Hareide. 

 Referanser 

 Eksterne lenker 






Kategori:Stortingsrepresentanter fra Høyre
Kategori:Statssekretærer i Regjeringen Solberg
Kategori:Stortingsrepresentanter for Buskerud
Kategori:Stortingsrepresentanter 2013–2017
Kategori:Stortingsrepresentanter 2009–2013
Kategori:Ordførere i Øvre Eiker
Kategori:Høyre-ordførere i Buskerud
Kategori:Alumni fra Handelshøyskolen BI
Kategori:Personer fra Øvre Eiker kommune